El departament de Joventut i Infància posa en marxa un taller d'estratègies per a la preparació de l'EBAU
30 de març 2022

![](/media/bpzfumhl/c1_mini_m1_tallerebau.jpg?width=850&height=566.9886363636364)

El departament de Joventut i Infància de l'Ajuntament de Sagunt ha posat en marxa un taller de preparació per a enfrontar-se a l'EBAU –la prova coneguda abans com a selectivitat– destinada a alumnat de segon de Batxiller dels centres educatius del municipi.

Esta activitat, que tindrà un caràcter gratuït, es desenvoluparà els dies 19, 20 i 21 d'abril en el Casal Jove del Port de Sagunt i el nou Casal Jove de Sagunt i la inscripció podrà formalitzar-se a través de la pàgina web [**https://www.saguntjove.es/**](https://www.saguntjove.es/) de l'1 al 13.

El taller té com a objectiu ensenyar a l'alumnat estratègies per a gestionar el temps d'estudi d'una forma eficaç; identificar i gestionar possibles pensaments irracionals; conéixer les seues pròpies emocions; estratègies per a la gestió saludable d'emocions intenses i identificar els seus propis recursos personals. L'activitat estarà impartida per una especialista i pretén contribuir a completar l'esforç i suport que el professorat destina a la preparació de la prova per part del seu alumnat.

Així, el dia 19 d'abril de 10.00 a 12.00 hores l'IES Camp de Morvedre realitzarà el taller en el Casal Jove del Port de Sagunt, mentre que en les dues hores posteriors, de 12.00 a 14.00, serà el torn de l'IES Jorge Juan. En les mateixes dependències i horaris, l'endemà acudiran respectivament els IES María Moliner i Eduardo Merello. Finalment, el dia 21, de 10.00 a 12.00 hores, en el nou Casal Jove de Sagunt serà el moment de l'IES Clot del Moro.

Esta iniciativa sorgeix a partir de l'escolta activa i continuada que la Regidoria de Joventut i Infància manté amb la població jove de la ciutat, especialment dels centres d'ensenyament secundari. La preparació emocional de la prova és segons la informació que traslladen els i les estudiants una necessitat compartida per a l'alumnat de segon de Batxiller, cosa que els angoixa i davant el que es proposa este taller.

![](/media/5prhzzaz/c2_tallerebau_cartel.jpg?width=850&height=850)

*   [](http://www.facebook.com/sharer.php?u=https://aytosagunto.es/va/actualitat/taller-estrategies-preparacio-ebau-sagunt-2022-03-30/ "Facebook")
*   [](http://twitter.com/share?url=https://aytosagunto.es/va/actualitat/taller-estrategies-preparacio-ebau-sagunt-2022-03-30/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/taller-estrategies-preparacio-ebau-sagunt-2022-03-30/ "Linked In")
*   [](mailto:?body=https://aytosagunto.es/va/actualitat/taller-estrategies-preparacio-ebau-sagunt-2022-03-30/)